Baguio City-Nangipasa iti maysa a resolusyon ti lokal a konseho ti siudad ti Baguio kas panakiladingit ken panangbigbig iti pimmusay nga ama ti Panagbenga wenno ti Baguio Flower Festival.
Maipalagip nga idi kanikadua, pimmusay ni Atty. Damaso Bangaoet Jr., iti edadna a pitopulo ket uppat iti maysa a pagagasan sadiay USA.
Naamuan a tawen 2010 idi na-diagnose daytoy iti colon cancer.
Idi laeng September 4, nagturong daytoy sadiay Amerika kadwana ti asawana ken ti kaanakanna tapnu agbakasyon ken sarungkaran ti kabsatna sadiay Los Angeles.
Naituding ti panagsublida ditoy pagilian inton September 28 ngem idi agsapa ti Lunes, pimmusay daytoy.
Naamuan a mai-cremate ti bangkay daytoy sadiay US sakbay daytoy a maiyawid ditoy Pilipinas.
Inton Oktubre 4, mangisayangkat met ti lokal a gobyerno ti Baguio iti tribute iti pimmusay nga ama ti Panagbenga.
Maipalagip a nalatak ti Panagbenga saan laeng nga iti Pilipinas ngem ketdi, iti ballasiw taaw ken mabigbigbig pay daytoy kas ina ti amin a festividad iti norte.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn